यसैबीच मन्त्री पोखरेलले मेदान्त अस्पतालका प्रबन्ध निर्देशक डा. नरेश त्रेहानसँग भेटेर अस्पतालमा नेपालीका लागि बेग्लै ‘नेपाल डेस्क’ खोल्न, उपचारका क्रममा आर्थिक संकट बेहोर्नुपर्ने अवस्थामा पुगेका नेपालीलाई विशेष छुट दिन र मेदान्त अस्पतालमा हुने उच्च प्रविधियुक्त उपचार प्रक्रियालाई भिडियो कन्फरेन्समार्फत् नेपालका मेडिकल कलेजसँग जोड्न आग्रह गरे । ‘डा. त्रेहानले प्रस्तावमा सहमति जनाउँदै चाँडो पहल गर्छु भन्नुभएको छ,’ पोखरेलले भने ।
